आसामनि हारिमु आरो हादोरसानि लुबैनायखौ रैखाथि होनो थाखाय मिरु सरकार आरो आसाम सरकारआ नांगौबादि हाबाफारि लागासिनो दं होन्नानै हादोरसानि गिबि मंत्री सर्बानन्द सनवाल बिथांआ राजबंसि हारिनि मोन 14 गुबुन गुबुन आफादफोरनि दैदेनगिरिफोरजों जानाय जथुमायाव दिनै (मंगलबार) बुङो। आसाम हादोरसानि थागिबि सुबुंफोरनि हारिमुखौ रैखाथि होनो थाखाय थाखानाय ट्रायबेल सुबुंफोरनि जेबो खहा लाबोआ लासेनो मोन 6 हारिनो ST होनाय जागोन होन्ना बिथांआ खोथाहोयो।